Mimi Mercedez
Milena Janković (rođena 23.11.1992 u Beogradu), poznatija po umetničkom imenu Mimi Mercedez, a takođe i s umetničkim imenima Guda iz Huda, Sestra Drugarica, Kabasti Koblenc je srpska hip hop umetnica. Hiphop-om je počela da se bavi sa 19 godina, kao amater, a dve godine kasnije je počela da se bavi ozbiljnom rep muzikom kada se , pridružila reperima Gudroslav, Daki BD i Polo Čare u kolektivu "Bombe Devedesetih". Prvu pesmu je izdala 2011. pod nazivom "Napucane svinjice''. Do sada je izdala jedan EP pod nazivom "Napaljene Uličarke", jedan album "Našminkam se i pravim haos" i pored toga još 25 pesama. 

Osim sa članovima Bombi Devedesetih, uglavnom je sarađivala sa reperima kao sto su Fox, Juice, Gringo, Mejsi,Ludi Srbi,Roket, i Sanek. Postala je popularnija kada je  gostovala na pesmi "Gadure" kod estradnih  umetnika Mileta Kitića i Milana Stankovića. U avgustu 2016  je snimia duet sa Katarinom Kayom Ostojić - "Ne možeš sa sediš sa nama", a početkom 2017. duet sa reperom Rimski iz Niša - "Samo keš".

Najpoznatije pesme su joj "Kleopatra", "MMM", "Šta", "Bez sažaljenja", "Nek izgori sve", "Učiteljica ljubavi", "Prava dama", "Ne možeš da sediš sa nama", "Samo keš" ,"Želim sve" i "Beli veš".

Biografija 
Mimi Mercerdez živi u Beogradu u naselju Konjarnik, dok je svoje detinjstvo provela u naselju Borča. S obzirom da je kao mala želela da bude pevačica ili glumica, zanimljivo je da je 2012.  glumila u spotu za pesmu "Čke beogradske" od repera Gazda Paje, kao i 2014. u spotu "Indigo Deca" od Fox-a. Odrasla je slusajući tubro folk, a u slobodno vreme voli da sluša i folk i rejv muziku.

Zajedno sa sestrom Olgom i drugaricom Majom osnovala je žensku bandu "BFOĐ" (Bahata Familija Obrijane Đane) čiji je logo istetovirala.

Od njene prve pesme sa njom sarađuje Zartical - producent iz Bele Palanke, kao i montažer Rakun - od prvog spota.

Na početku karijere se družila sa Darkom Delićem (poznat kao Daki BD) - idejnim tvorcem Bombi devedesetih. Po njegovom nagovoru je počela da se bavi repom i 2013 ušla u kolektiv. Ceo kolektiv su činili reperi: Daki BD, Mimi Mercedez, Gudroslav, Polo Čare, Žakila, Roket, i Ćime kao i nekoliko drugih ličnosti: Dimitrije Lacku Spirovski (producent), Dušan Bokan "Dj Kanbo", Bogdan Cvejić "Rakun" (montažer), i Katarina Kontić.

Posle kratkog vremena reperi Ćime i Roket su napustili kolektiv pod nerazjašnjenim okolnostima; i Polo Čare takođe - nakon dueta sa Mimi Mercedez - "Turbo folk me je naterao" krajem 2015.

U novembru 2016. Mimi Mercedez  je izašla iz kolektiva Bombe Devedesetih i nastavila karijeru kao solo umetnica sa nešto komercijalnijim pesmama, a razloge je navela u pesmi "Ta spika".

Nastupala je po klubovima širom Srbije, a najveći koncerti su joj bili u klubu "Drugstore", na "LoveFest"-u i na "Mikser Festival"-u.

O umetničkim imenima

Guda iz Huda 
Ovo je njen sekundarni nadimak i predstavlja ulični reperski duh, ali takođe govori o tome kako sebe smatra fizički punijom i krupnijom osobom i da se time ponosi tj. smatra vrlinom (o ovome više govori u svojoj pesmi "Napucane svinjice"). . Guda se u spotovima pojavljuje kao devojka sa dredovima (kikicama), često opušteno obučena u sportsku odeću poput trenerki i "Air max" patike. Njena najpopularnija pesma je "Nek Izgori Sve". Matrice joj pravi producent Kiddo, dok je za Mimi Mercedez najčešće odgovoran Zartical.

Mimi Mercedez 
Ovo je Milenin primarni nadimak koji je koristila u većini pesama. "Mimi" je skraceno od Milena.

Kod nekih fanova je nastala zabluda da je nadimak dobila po tome što ju je udario automobil marke Mercedes kada je bila dete, ali to je u šali izjavila u intervjuu za emisiju Ekskluziv. U radio emisiji kod Une Senić na radiju B92 je objasnila pravo poreklo nadimka, koje je gore navedeno.

Kabasti Koblenc 
Ovaj nadimak je koristila samo u svojoj prvoj pesmi "Suvi Reprezent". Skraćena verzija ovog nadimka je "Koba".

Sestra Drugarica 
Pod ovim nadimkom je takođe snimila samo jednu pesmu - 11211, u kojoj predstavlja Borču. Imajući u vidu da je Milena protiv kapitalzma, ovaj nadimak je verovatno nastao na osnovu njenih komunističkih stavova koje otvoreno iskazuje u pesmama.

Jovanka Oroz 
U pesmi "Bratstvo Sestrinstvo" sa reperom Gudroslavom je navedena kao "Mimi Mercedez a.k.a. Jovanka Oroz". Ovaj nadimak aludira na Jovanku Broz, a reč oroz označava okidač na pištolju.

Ostali nadimci 
Gore navedene nadimke je koristila kao umetnička imena u pesmama, ali u pesmi 11211 Milena tvrdi da ima deset nadimaka. Od tih deset,među kojima su i "Kraljica stila" i  "Princeza svemira", samo pet je do sada koristila u pesmama.

Diskografija

Društvene kritike i politička perspektiva 
Mimi Mercedez je do sada mnogo puta bila kritikovana od strane javnosti zbog glorifikovanja načina života u Srbiji iz devedesetih godina prošlog veka, koji često podrazumeva kriminal, narkomaniju i slično. Njene glavne teme su zarađivanje novca i moral pri istom, samopromovisanje, uživanje u narkoticima i seksualnim odnosima.

Uprkos svim kritikama ona odlučno i dosledno nastavlja sa karijerom, mada sa nešto manje provokativnim, a komercijalnijim pesmama.

U pesmama samouvereno iskazuje svoje čvrste stavove o moralu, otvorenoj komunikaciji, ljudskim pravima i ponašanju, politci, stilu života i načinu odevanja. Ona je jedna od glavnih predstavnika "Dizel" kulture u Srbiji i kritikuje hipsterski način odevanja.

Nekoliko puta su mediji pokušali da je okarakterišu kao feministkinju ali je to odbacila, stavljajući do znanja da smatra da muškarci i žene treba da imaju jednaka prava, kao što opisuje u pesmi "Bratstvo Sestrinstvo". Mediji su takođe pokušavali da stvore rivalstvo između nje i srpske muzičarke Sajsi MC, što je Mimi Mercedez takođe demantovala.

Izvori

Spoljašnje veze

Srpski hip-hop muzičari
Srpski hip-hop
Biografije, Beograd